text: मुंबई। अभिनेता इरफान खान के साथ हिंदी मीडियम से बॉलीवुड में कदम रखने वाली पाकिस्तानी अदाकारा सबा कमर ने एक टॉक-शो में कई भारतीय कलाकारों का मजाक उडाया। उन्होंने यहां तक कि सुपरस्टार सलमान खान को भी नहीं बख्शा। शो में सबा ने सलमान को छिछोरा तक कह दिया। अभिनेत्री ने हालांकि बाद में यह कहते हुए अपनी टिप्पणियों का बचाव किया कि सब कुछ उन्होंने मजाकिया लहजे में कहा था और सलमान सहित सभी भारतीय कलाकारों के लिए उनके मन में बहुत प्यार व सम्मान है।